Go ne go bonala sentle gore Jesu eleruri o ne a utlwela batho ba ba tshwerweng ke tlala botlhoko, mme bokgoni jwa gagwe jwa go fepa boidiidi jo bogolo jwa batho ka kgakgamatso bo ne bo jesa kgakge. Mongwe yo o neng a bona tiragalo eo ka matlho o ne a re: “[Jesu] a laela boidiidi gore bo nne ka go sekama mo bojannyeng mme a tsaya dinkgwe tse tlhano le ditlhapi tse pedi, mme, ya re a lelalela kwa legodimong, a di segofatsa mme, fa a sena go ngathoganya dinkgwe, a di abela barutwa, barutwa le bone ba di abela boidiidi. Jalo botlhe ba ja ba bo ba kgora, mme ba sela mo go setseng ga manathwana, a tlala diroto di le lesome le bobedi. Le fa go ntse jalo ba ba jang e ne e ka nna banna ba le dikete di le tlhano, kwantle ga basadi le bana ba babotlana.”—Mathaio 14:14, 19-21.